cyanic-selkie/wikianc huggingface dataset:
सुमित्रा नायक
व्यक्तिगत जीवन और पृष्ठभूमि
भुवनेश्वर में नायक ने कलिंगा इंस्टीट्यूट ऑफ़ सोशल साइंस (केआइएसएस) जॉइन किया जो आदिवासी बच्चों को मुफ़्त शिक्षा और खेल प्रशिक्षण देता है.[1 ] फिलहाल वे इसी इंस्टीट्यूट में अंडरग्रैजुएट स्टूडेंट हैं. [3 ]
पहली बार 2008 में कलिंगा इस्टीट्यूट में ही नायक ने रग्बी का खेल देखा और इसे सीखना शुरू किया. शुरू में उनकी मां ने रग्बी खेलने की इजाज़त देने से साफ़ इनकार कर दिया था क्योंकि इसमें खिलाड़ी एक दूसरे के ऊपर गिरते हैं. [1 ]
नायक अब खुद ही लड़कियों को केआइएसएस के मैदान में प्रशिक्षित करती हैं. साथ ही वे इसे अपने गाँव में भी सिखाती हैं. वे पुणे में टेड टॉक भी दे चुकी हैं. [3 ]
करियर
नायक को केआइएसएस के कोच रूद्रराकेश जेना ने प्रशिक्षित किया है. राज्य स्तर पर 2012 में खेलने की शुरुआत के बाद ओडिशा की यह लड़की अंडर-13 वुमेन रग्बी वर्ल्ड कप में 2014 में खेलीं. इसके बाद वे राष्ट्रीय स्कूल खेलों और राष्ट्रीय चैंपियनशिप में भी खेलीं. उन्होंने दुबई में 2016 में आयोजित अंडर-18 एशियन गर्ल्स रग्बी सेवेन्स में भारतीय टीम के कांस्य पदक हासिल करने में अहम किरदार अदा किया.
2018 में उन्हें अंडर-18 रग्बी टीम का भारतीय कप्तान बना दिया गया. [4 ]
जून 2019 में उन्होंने 15 खिलाड़ियों वाले अंतरराष्ट्रीय टूर्नामेंट, एशिया रग्बी वुमेन्स चैम्पियनशिप में बड़ा किरदार निभाया. सिंगापुर के ख़िलाफ़ मैच के अंतिम समय में पेनल्टी मार कर नायक ने भारत को पहली अंतरराष्ट्रीय जीत दिलाई. इसकी वजह से भारत 15 (ए-साइड) प्लेयर्स की टीम वाले इस टूर्नामेंट में कांस्य पदक जीतने में कामयाब रहा. [2 ]
नायक उस भारतीय महिला सीनियर टीम की सदस्य थीं जिसने अगस्त 2019 में इंडोनेशिया की राजधानी जकार्ता में आयोजित एशिया रग्बी सेवेन्स ट्रॉफ़ी में रजत पदक हासिल किया था. ओडिशा की इस महिला खिलाड़ी ने लाओस में उसी महीने एशिया रग्बी अंडर-20 सेवेन सिरीज़ में भारतीय टीम की कप्तानी भी की. [3 ]
ओडिशा के मुख्यमंत्री नवीन पटनायक ने सुमित्रा नायक को एशियन रग्बी अनस्टॉपेबल मीट के लिए भारतीय टीम में शामिल किए जाने पर बधाई दी. [4 ]
संदर्भ
https://www.bbc.com/hindi/sport-55676357 [1]
https://sportstar.thehindu.com/rugby/asian-rugby-women-championship-india-wins-third-beats-singapore-sumitra-nayak-penaltyvahbiz-bharucha-world-cup/article28109526.ece [2]
https://www.shethepeople.tv/news/odisha-sumitra-nayak-lead-indian-team-asia-rugby/ [3]
https://odishabytes.com/odisha-cm-congratulates-rugby-player-sumitra-nayak-for-selection-in-indian-team/ [4]
अपरा एकादशी
हिंदू धर्म में एकादशी का व्रत महत्त्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। ज्येष्ठ मास कृष्ण पक्ष की एकादशी को अपरा एकादशी कहा जाता है।
कथा
महीध्वज नामक एक धर्मात्मा राजा था। राजा का छोटा भाई वज्रध्वज बड़े भाई से द्वेष रखता था। एक दिन अवसर पाकर इसने राजा की हत्या कर दी और जंगल में एक पीपल के नीचे गाड़ दिया। अकाल मृत्यु होने के कारण राजा की आत्मा प्रेत बनकर पीपल पर रहने लगी। मार्ग से गुजरने वाले हर व्यक्ति को आत्मा परेशान करती। एक दिन एक ऋषि इस रास्ते से गुजर रहे थे। इन्होंने प्रेत को देखा और अपने तपोबल से उसके प्रेत बनने का कारण जाना।
ऋषि ने पीपल के पेड़ से राजा की प्रेतात्मा को नीचे उतारा और परलोक विद्या का उपदेश दिया। राजा को प्रेत योनी से मुक्ति दिलाने के लिए ऋषि ने स्वयं अपरा एकादशी का व्रत रखा और द्वादशी के दिन व्रत पूरा होने पर व्रत का पुण्य प्रेत को दे दिया। एकादशी व्रत का पुण्य प्राप्त करके राजा प्रेतयोनी से मुक्त हो गया और स्वर्ग चला गया।
उद्देश्य
श्रीकृष्ण ने युधिष्ठिर को बताया कि अपरा एकादशी पुण्य प्रदाता और बड़े-बड़े पातकों का नाश करने वाली है। ब्रह्मा हत्या से दबा हुआ, गोत्र की हत्या करने वाला, गर्भस्थ शिशु को मारने वाला, परनिंदक, परस्त्रीगामी भी अपरा एकादशी का व्रत रखने से पापमुक्त होकर श्री विष्णु लोक में प्रतिष्ठित हो जाता है।
महिमा
माघ में सूर्य के मकर राशि में होने पर प्रयाग में स्नान, शिवरात्रि में काशी में रहकर व्रत, गया में पिंडदान, वृष राशि में गोदावरी में स्नान, बद्रिकाश्रम में भगवान केदार के दर्शन या सूर्यग्रहण में कुरुक्षेत्र में स्नान और दान के बराबर जो फल मिलता है, वह अपरा एकादशी के मात्र एक व्रत से मिल जाता है। अपरा एकादशी को उपवास करके भगवान वामन की पूजा से मनुष्य सब पापों से मुक्त हो जाता है। इसकी कथा सुनने और पढ़ने से सहस्र गोदान का फल मिलता है। प्राचीन काल में महीध्वज नामक एक धर्मात्मा राजा था। उसका छोटा भाई वज्रध्वज बड़ा ही क्रूर, अधर्मी तथा अन्यायी था। वह अपने बड़े भाई से द्वेष रखता था। उस अवसरवादी पापी ने एक दिन रात्रि में अपने बड़े भाई की हत्या करके उसकी देह को एक जंगली पीपल के नीचे गाड़ दिया। इस अकाल मृत्यु से राजा प्रेतात्मा के रूप में उसी पीपल पर रहने लगा और अनेक उत्पात करने लगा। अकस्मात् एक दिन धौम्य नामक ॠषि उधर से गुजरे। उन्होंने प्रेत को देखा और तपोबल से उसके अतीत को जान लिया। अपने तपोबल से प्रेत उत्पात का कारण समझा। ॠषि ने प्रसन्न होकर उस प्रेत को पीपल के पेड़ से उतारा तथा परलोक विद्या का उपदेश दिया। दयालु ॠषि ने राजा की प्रेत योनि से मुक्ति के लिए स्वयं ही अपरा (अचला) एकादशी का व्रत किया और उसे अगति से छुड़ाने को उसका पुण्य प्रेत को अर्पित कर दिया। इस पुण्य के प्रभाव से राजा की प्रेत योनि से मुक्ति हो गई। वह ॠषि को धन्यवाद देता हुआ दिव्य देह धारण कर पुष्पक विमान में बैठकर स्वर्ग को चला गया।
अवस्था समीकरण
वास्तविक गैसें आदर्श गैस समीकरण से बहुत विचलित होती हैं, इसकी पुष्टि बाद में और अधिक दाब पर प्रयोग करके नाटेरर, सेंड्र्यूज़ और केइने ने की। ऐंड्र्यूज़ के प्रयोग मौलिक महत्त्व के हैं क्योंकि वे गैसों के वास्तविक व्यवहार पर बहुत प्रकाश डालते हैं और उस महत्वपूर्ण अवस्था समीकरण के आधार हैं जिसका प्रतिपादन वानडरवाल्स ने किया है।
वानडरवाल्स का अवस्था समीकरण
वानडरवाल्स का अवस्था समीकरण निम्न है-
जहाँ a एवं b नियतांक हैं जो गैस विशेष पर निर्भर करते हैं। इनका मान क्रान्तिक गुणधर्मों से निकाला जा सकता है। p_c, T_c एवं V_c (V_c क्रान्तिक बिन्दु पर मोलर आयतन है।)
इसे इस प्रकार भी लिख सकते हैं-
सन 1873 में प्रस्तावित इस समीकरण से आदर्श गैस समीकरण की अपेक्षा काफी बेहतर परिणाम मिले। इस समीकरण में a आकर्षण पैरामीटर (attraction parameter) और b प्रतिकर्षण पैरामीटर (repulsion parameter) अथवा प्रभावी आणविक आयतन (effective molecular volume) कहलाता है। यह समीकरण आदर्श गैस अवस्था से होनेवाले अधिकांश विचलनों का समाधान कर देता है।
एपीआई
व्यापक अर्थ में, किसी सॉफ्टवेयर का अप्लिकेशन प्रोग्रामिंग इंटरफेस या 'एपीआई' (API) वह इंटरफेस है जो उस सॉफ्टवेयर के साथ दूसरे सॉफ्टवेयरों के जुड़ने और उसका उपयोग करने के लिये प्रयुक्त होता है। वस्तुतः एपीआई एक विशिष्टता है जो सोफ्टवेयर से जुड़ने और उसका उपयोग करने की प्रक्रिया का वर्णन करता है। एपीआई द्वारा दिया जाने वाला विशिष्टता स्रोत-कोड के रूप में होता है। आजकल महत्वपूर्ण वेब आधारित अनुप्रयोग अपना एपीआई प्रदान करने लगे हैं। दूसरे लोग अपने प्रोग्रामों को उन एपीआई माध्यम से उन वेब अनुप्रयोगों से जोड़कर अपना काम साध सकते हैं। इसी प्रकार विण्डोज आदि प्रचालन तंत्र भी एपीआई उपलब्ध कराते हैं ताकि उस प्रचालन तंत्र पर चलने वाला अनुप्रयोग लिखने वाले लोग इन एपीआई का सहारा लेकर कुछ विशेष काम कर सकें और उसके लिये उन्हें अलग से बड़ा कोड न लिखना पड़े।
दूसरे शब्दों में, सॉफ्टवेयरों को पुनः उपयोग (reuse) करने के लिये एपीआई एक साधन है। अच्छी एपीआई वह है जिसके उपयोग का अच्छी प्रकार वर्णन किया गया हो।
गोविन्द मिश्र
गोविन्द मिश्र (जन्म- १ अगस्त १९३९) हिन्दी के जाने-माने कवि और लेखक हैं। उत्तर प्रदेश हिन्दी संस्थान, भारतीय भाषा परिषद कलकत्ता, साहित्य अकादमी दिल्ली तथा व्यास सम्मान द्वारा गोविन्द मिश्र को उनकी साहित्य सेवाओं के लिए सम्मानित किया जा चुका है। अभी तक उनके १० उपन्यास और १२ कहानी-संग्रह प्रकाशित हो चुके हैं। इसके अतिरिक्त यात्रा-वृत्तांत, बाल साहित्य, साहित्यिक निबंध और कविता-संग्रह भी प्रकाशित हुए हैं। अनेक विश्वविद्यालयों में उनकी रचनाओं पर शोध हुए हैं। वे पाठ्यक्रम की पुस्तकों में शामिल किए गए हैं, रंगमंच पर उनकी रचनाओं का मंचन किया गया है और टीवी धारावाहिकों में भी उनकी रचनाओं पर चलचित्र प्रस्तुत किए गए हैं।
जीवन परिचय
गोविन्द मिश्र के पिता का नाम माधव प्रसाद मिश्र तथा माता का नाम सुमित्रा देवी मिश्रा था। उनका बचपन गाँव के प्राकृतिक वातावरण में व्यतीत हुआ। उनकी माँ अध्यापिका थीं, जिनसे मध्यवर्गीय कुलीनता से संस्कार सहज ही उन्होंने ग्रहण किए। गुरू देवेन्द्रनाथ खरे से उन्होंने साहित्यिक संस्कार पाए। उनके आठवीं कक्षा तक की शिक्षा गंगा सिंह हाईस्कूल चारबारी में हुई। नौवीं से बारहवीं की पढ़ाई बाँदा के डी.ए.वी. स्कूल तथा राजकीय इंटर कॉलेज में हुई। दोनो परीक्षाओं में ही उन्होंने प्रथम स्थान प्राप्त किया। स्नातक की उपाधि के लिए वे इलाहाबाद विश्वविद्यालय गए जहाँ उन्होंने संस्कृत साहित्य, मध्यकालीन इतिहास और अंग्रेज़ी साहित्य के साथ यह उपाधि प्राप्त की। उन्होंने १९५७ में हिन्दी साहित्य सम्मेलन प्रयाग की विशारद परीक्षा उत्तीर्ण की और १९५९ में (अंग्रेजी साहित्य में) इलाहाबाद विश्वविद्यालय से एम.ए. की उपाधि प्राप्त की। परीक्षा पास करते ही वे सेंट एंड्रू कॉलेज गोरखपुर में प्राध्यापक बन गए। लगभग एक साल तक वहाँ काम करने के बाद वे अतर्रा डिग्री कालेज में विभागाध्यक्ष बनकर आ गए। इसके साथ ही वे भारतीय प्रशासनिक सेवा की तैयारी करते रहे। १९६० में पहले ही प्रयत्न में वे चुन लिए गए और १९६१ में उनकी पहली नियुक्ति धनबाद में हुई। कर्म के क्षेत्र में उन्होंने जिस ईमानदारी और कार्य कुशलता का परिचय दिया उसने उन्हें राजस्व सेवा के सर्वोच्च पद अध्यक्ष, केन्द्रीय प्रत्यक्ष कर बोर्ड तक पहुँचाया। इसके बाद वे केन्द्रीय अनुवाद ब्यूरो के निदेशक भी बने और १९९७ में सेवानिवृत्त हुई। गोविन्द मिश्र ने १९६३ से नियमित लेखन के संसार में प्रवेश किया जो अभी तक निर्बाध गति से जारी है।
पुरस्कार व सम्मान
गोविन्द मिश्र अनेक प्रतिष्ठित संस्थाओं द्वारा पुरस्कृत सम्मानित किया गया है। उनके उपन्यास लाल पीली जमीन को ऑथर्स गिल्ड ऑफ इण्डिया द्वारा, हुजूर दरबार को उत्तर प्रदेश हिन्दी संस्थान के प्रेमचन्द पुरस्कार द्वारा, उपन्यास धीर समीरे को भारतीय भाषा परिषद, कोलकाता द्वारा, उपन्यास कोहरे में कैद रंग को साहित्य अकादमी द्वारा तथा उपन्यास पाँच आँगनों वालो घर को व्यास सम्मान द्वारा सम्मानित किया गया है। वे भारत सरकार के सांस्कृतिक आदान-प्रदान कार्यक्रम के अन्तर्गत जर्मनी, चेकोस्लोवाकिया और हंगरी की यात्रा करते हुए हाइडिलबर्ग विश्वविद्यालय को सम्बोधित कर चुके हैं। इसी दौरान उन्होंने कैम्ब्रिज विश्वविद्यालय में अपनी एक कहानी का पाठ भी किया। वे त्रिनिदाद और टोबैगो में अन्तर्राष्ट्रीय हिन्दी सम्मेलन के लिए भारत के प्रतिनिधि मंडल में शामिल थे। वे मॉरीशस की हिन्दी प्रसारणी सभा की स्वर्ण जयन्ती में भारत का प्रतिनिधित्व भी कर चुके हैं। उनकी फांस और गलत नम्बर जैसी कहानियाँ दूरदर्शन पर प्रस्तुत की गई हैं। ख्यातिप्राप्त थियेटर ग्रुप - अनामिका द्वारा कलकत्ता में उनकी पाँच कहानियों का मंचन भी किया गया है। दृष्टांत शीर्षक के अन्तर्गत उनकी तेरह कहानियों पर सीरियल दूरदर्शन दिल्ली द्वारा प्रस्तुत किया जा चुका है। उनके विषय में सुप्रसिद्ध हिन्दी और मराठी आलोचक डॉ॰ चन्द्रकान्त वांदिवडेकर द्वारा सम्पादित गोविन्द मिश्र सृजन के आयाम नाम पुस्तक प्रकाशित हुई है, जिसमें वरिष्ठ लेखकों द्वारा लेखक के सृजनकर्म का विस्तृत आकलन, किया गया है। निर्झरिणी नाम से दो विशाल खंडों में गोविन्द मिश्र की सम्पूर्ण कहानियों का संग्रह नेशनल पब्लिशिंग हाउस, दिल्ली द्वारा प्रकाशित हुआ है। उन्हें अपने समग्र साहित्यिक योगदान के लिए राष्ट्रपति द्वारा २००१ का 'सुब्रह्मण्यम भारती सम्मान' भी प्रदान किया गया है। उनके उपन्यास तुम्हारी रोशनी में और धीर समीरे का गुजराती में, पाँच आंगनों वाला घर का गुजराती और मराठी में अनुवाद प्रकाशित हो चुका है। उनकी विभिन्न कहानियाँ दूसरी भाषाओं जैसे अँग्रेजी, बंगाली, पंजाबी, गुजराती और कन्नड़ में अनूदित हुई हैं।
उनके उपन्यास 'धूल पौधों पर' के लिए वर्ष 2013 का सरस्वती सम्मान प्रदान किया गया। वह 1991 में डॉ हरिवंश राय बच्चन के बाद इस सम्मान को प्राप्त करने वाले हिन्दी के दूसरे रचनाकार है। यह पुस्तक 2008 में प्रकाशित हुई थी।
नामीबिया के खिलाफ आयरलैंड ए क्रिकेट टीम का दक्षिण अफ्रीका दौरा 2020
आयरलैंड वोल्व्स क्रिकेट टीम (आयरलैंड ए) ने नामीबिया की राष्ट्रीय टीम के खिलाफ पाँच अनौपचारिक ट्वेंटी 20 अंतर्राष्ट्रीय मैच (ट्वेंटी 20 स्थिति के साथ) और दो अनौपचारिक एक दिवसीय अंतर्राष्ट्रीय मैच (लिस्ट ए स्थिति के साथ) खेलने के लिए दक्षिण अफ्रीका का दौरा किया। आयरलैंड वोल्वेस ने टी20 श्रृंखला 4-1 से जीती।   नामीबिया द्वारा लिस्ट ए श्रृंखला को 2-0 से जीता गया था। आयरलैंड वॉट्स ने अपने दौरे का समापन एक उत्तरी टाइटन्स निमंत्रण XI के खिलाफ 50 ओवर के अनुकूल मैच के साथ किया।
काजोल देवगन
काजोल हिंदी फ़िल्मों की एक प्रसिद्ध अभिनेत्री है जिसका जन्म 5 अगस्त 1974 को हुआ था। उसकी माँ तनुजा अभिनेत्री थी और नानी शोभना समर्थ भी अभिनेत्री थी। उसकी छोटी बहिन तनिषा भी अब फिल्मों में काम कर रही है। उसके पिता का नाम शोमू मुखर्जी है। वे फिल्में बनाते थे। काजोल ने अपना फिल्मी सफ़र फिल्म बेखुदी से शुरू किया जिसमें उनके पात्र का नाम राधिका था। वह फिल्म तो नहीं चली पर उनकी बाद की फिल्में बहुत प्रसिद्ध हुईं। जैसे कि बाज़ीगर और दिलवाले दुल्हनिया ले जायेंगे। उहोंने अपने सहकर्मी और प्रेमी, अजय देवगन से २४ फरवरी 1999 को विवाह किया था। उनकी एक छोटी बेटी है जिसका नाम न्यसा है।
उनके नाम कुल ६ फिल्मफेयर और उनमें से ५ सर्वश्रेष्ठ अभिनेत्री के पुरस्कार हैं जो की एक कीर्तिमान है। वह यह कीर्तिमान अपनी मौसी नूतन के साथ साझा करती हैं। काजोल एक बेहतरीन अभिनेत्री है!
हिंदी साहित्य ज्ञानकोश
हिंदी साहित्य ज्ञानकोश हिन्दी साहित्य एवं उससे सम्बन्धित विविध विषयों का विश्वकोश (encyclopedia) है। सात भागों में प्रकाशित इस कोश के प्रधान सम्पादक शम्भुनाथ हैं। इस ज्ञानकोश का प्रकाशन सन् 2019 में भारतीय भाषा परिषद, कोलकाता के द्वारा हुआ है।
प्रकाशन, स्वरूप एवं उद्देश्य
हिंदी साहित्य ज्ञानकोश की रचना भारतीय भाषा परिषद के तत्वावधान में अनेक लेखकों के सहयोग से हुई है। अप्रैल 2014 से इस पर काम शुरू हुआ। इसके प्रधान सम्पादक शंभुनाथ हैं। संपादक मंडल में राधावल्लभ त्रिपाठी, जवरीमल्ल पारख, अवधेश प्रधान, अवधेश कुमार सिंह, एवं अवधेश प्रसाद सिंह सम्मिलित हैं। इसके भाषा-संपादन का कार्य राजकिशोर ने किया है और संयोजक का काम कुसुम खेमानी के द्वारा हुआ है। 275 लेखकों के लेखकीय सहयोग से यह विशाल कार्य संपन्न हुआ है। कुल तीन वर्षों में इसके लेखन एवं संपादन का कार्य संपन्न हुआ और प्रकाशन में दो वर्ष लगे। इस प्रकार 2019 ईस्वी में इसका प्रथम संस्करण प्रकाशित हो गया। इसका प्रकाशन व्यावहारिक रूप से वाणी प्रकाशन, नयी दिल्ली के सहयोग से हुआ है जिसका नाम इसमें एकमात्र वितरक के रूप में दिया गया है।
इस कोश का नाम 'हिंदी साहित्य ज्ञानकोश' होने के बावजूद यह केवल साहित्यिक विषयों तक सीमित नहीं है, बल्कि तुलनात्मक रूप से यह विशुद्ध साहित्यिक विषयों की अपेक्षा साहित्य से संबंधित अन्य विषयों पर अधिक केंद्रित है। इसके संपादक का मानना है कि "हर युग में साहित्य का अर्थ विस्तार हुआ है। वर्तमान समय में इसका संबंध जितना राष्ट्रीय संस्कृतियों से है, उतना ही वैश्विक चिंताओं और बहुआयामी मानव विकास से भी।... यह भी माना जाने लगा है कि साहित्य का ज्ञान अब एक व्यापक सांस्कृतिक परिप्रेक्ष्य और दुनिया की बहुत सारी चीजों को जाने बिना संभव नहीं है।" इस परिप्रेक्ष्य में इस कोश की रचना हुई है। आज के युग के अनुसार ज्ञान के बदले और व्यापक रूप को ध्यान में रखते हुए इसमें धर्म, समाज विज्ञान, संस्कृति, मीडिया, कला-साहित्य, पर्यावरण, मानवाधिकार और विभिन्न मानव सभ्यताओं के प्रति उत्पन्न होने वाली स्वाभाविक जिज्ञासा को संतुष्ट कर सकने योग्य प्रविष्टियाँ भरपूर मात्रा में दी गयी हैं, क्योंकि ऐसी जिज्ञासा की संतुष्टि के लिए पाठक प्रायः इंटरनेट पर निर्भर होते हैं और इंटरनेट उन्हें पूरा संतोष नहीं दे पाता है। संपादक का मानना है कि "ऐसे भी इंटरनेट पर हिंदी में उपलब्ध सामग्री अपर्याप्त और अराजक बिंदु पर खड़ी है।" अंग्रेजी विकिपीडिया पर्याप्त समृद्ध है। परंतु, अनेक शिक्षाविदों, इतिहासकारों और लेखकों ने इसे ज्ञान का विश्वसनीय स्रोत मानने से इन्कार कर दिया है और सिर्फ इस पर निर्भरता को घातक बताया है। कारण यह है कि वहाँ व्यवस्थित ज्ञान की अपेक्षा सूचनाओं की अनियंत्रित भीड़ ज्यादा है। इन कारणों से हिंदी भाषा में हिंदी साहित्य से संबंधित एक विवेचनात्मक एवं प्रामाणिक ज्ञानकोश की आवश्यकता की पूर्ति हेतु 'हिंदी साहित्य ज्ञानकोश' की रचना की गयी है।
विषय-वैविध्य
इस ज्ञानकोश में हिन्दी साहित्य एवं उससे संबंधित विविध विषयों का समायोजन किया गया है। ऐसे विषयों की सूची उससे सम्बद्ध प्रविष्टियों की संख्या सहित इस प्रकार है :-
'हिन्दी साहित्य कोश' से तुलना
' हिंदी साहित्य ज्ञानकोश ' के अत्यधिक उपयोगी इन सात खण्डों के बावजूद धीरेन्द्र वर्मा एवं अन्य द्वारा संपादित 'हिन्दी साहित्य कोश' के दोनों भागों की उपयोगिता पूरी तरह बरकरार ही रहती है। उसके द्वितीय भाग (नामवाची शब्दावली) की प्रविष्टियाँ तो लगभग नहीं ही है इस ज्ञानकोश में। कबीर, जायसी, सूर, तुलसी और प्रसाद, निराला, पंत, महादेवी जैसे शीर्षस्थ साहित्यकारों पर भी प्रविष्टियाँ नहीं हैं इसमें। केवल राजनीतिक, सांस्कृतिक एवं भाषाविज्ञान के क्षेत्र से संबंधित कुछ व्यक्तियों का विवरण ही ज्ञानकोश में आ पाया है। 'हिन्दी साहित्य कोश' के प्रथम भाग (पारिभाषिक शब्दावली) की ही बहुत-कुछ प्रविष्टियाँ इस ज्ञानकोश में भी हैं। फिर भी उसमें बहुत-कुछ ऐसा है जो इसमें बिल्कुल नहीं है। उदाहरण के लिए यदि दोनों कोशों के आरंभिक कुछ पृष्ठों का भी अवलोकन किया जाय तो स्पष्ट परिलक्षित होता है कि इस ज्ञानकोश में 'हिन्दी साहित्य कोश' के प्रथम भाग में सम्मिलित अतियथार्थवाद, अति राष्ट्रीयता, अद्वैतवाद एवं अधिनायकवाद जैसी प्रविष्टियाँ तो दी गयी हैं, लेकिन 'अंक', अंतर्भावना, अंतःकरण, अंतश्चेतना, अंत्यानुप्रास, अंश, अंशावतार, अक़्ल (सूफी साहित्य में प्रयुक्त), अक्षरधाम (शुद्धाद्वैतवाद में प्रयुक्त), अगम, अगूढव्यंग्य, अग्निचक्र, अघोरपंथ, अचिंत्यभेदाभेदवाद, अचेतन, अजपाजाप, अज्ञातयौवना, अडिल्ल (आदिकालीन हिंदी साहित्य में प्रयुक्त), अतींद्रिय, अत्युक्ति, अद्भुत रस, अद्वय, अध्यात्मवाद आदि अनेकानेक प्रविष्टियाँ बिल्कुल छोड़ दी गयी हैं; जबकि ये सभी प्रविष्टियाँ 'हिन्दी साहित्य कोश' के प्रथम भाग में पर्याप्त विवेचन के साथ सन्निविष्ट हैं। यह ज्ञानकोश मुख्यतः साहित्य के क्षेत्र में नवीन विकसित शब्दावली एवं समकालीन साहित्य में प्रयुक्त होने वाली साहित्येतर शब्दावली पर केन्द्रित है। प्रचलित शब्दावली उतनी ही ली गयी है जिनका स्वरूप आधुनिक संदर्भ में काफी नवीनता प्राप्त कर चुका है।
'समाज-विज्ञान विश्वकोश' से तुलना
' हिंदी साहित्य ज्ञानकोश ' और 'समाज-विज्ञान विश्वकोश' की सभी प्रविष्टियों को परस्पर मिलाने पर कुल 313 प्रविष्टियाँ दोनों में मिलती हैं। अर्थात् दोनों की अलग-अलग उपयोगिता बरकरार ही रहती है। जितनी मिलती हैं वे तुलना के लिए भी उपयोगी हो गयी हैं और भिन्न नजरिए के लिए भी।
'समाज-विज्ञान विश्वकोश ' से  'हिंदी साहित्य ज्ञानकोश ' की तुलना इसलिए उपयोगी है कि मुख्यतः समाजविज्ञान पर केन्द्रित होने के बावजूद 'समाज-विज्ञान विश्वकोश' में मानविकी से संबंधित प्रविष्टियाँ भी ली गयी हैं और मुख्यतः हिन्दी साहित्य से संबंधित होने के बावजूद 'हिंदी साहित्य ज्ञानकोश' में समाजविज्ञान से संबंधित प्रविष्टियाँ भी ली गयी हैं। दोनों में उपलब्ध प्रविष्टियों के अवलोकन से यह स्पष्ट होता है कि इन प्रविष्टियों का विवेचन और विस्तार विषयानुसार है। अर्थात् 'हिंदी साहित्य ज्ञानकोश' में हिंदी साहित्य के अध्ययन के लिए स्तरीय सामान्यज्ञान की दृष्टि से वैसी प्रविष्टियों का विवेचन अपेक्षाकृत संक्षेप में किया गया है, जबकि 'समाज-विज्ञान विश्वकोश' में विस्तृत सैद्धान्तिक एवं आवश्यकतानुसार व्यावहारिक विवेचन की दृष्टि से गहराई एवं विस्तार को अपनाया गया है। उदाहरण के लिए इन दोनों कोशों में उपलब्ध 'मार्क्सवाद' शीर्षक प्रविष्टि में जहाँ 'हिंदी साहित्य ज्ञानकोश' में दो पृष्ठों से कुछ ही अधिक का विवेचन है, वहीं 'समाज-विज्ञान विश्वकोश' में 'मार्क्सवाद-1' (वैज्ञानिकता का दावा : प्रत्यक्षवाद का प्रभाव), 'मार्क्सवाद-2' (रीइफ़िकेशन बनाम ज्ञानमीमांसात्मक विच्छेद), 'मार्क्सवाद-3' (ऐतिहासिक भौतिकवाद : नियम से होनी तक का सफ़र), 'मार्क्सवाद-4' (नींव और ऊपरी ढाँचे का सवाल), 'मार्क्सवाद-5' (पुनर्रचना के तीन बिंदु) के रूप में लगभग 14 पृष्ठों में पर्याप्त विस्तृत पाँच प्रविष्टियाँ दी गयी हैं। मार्क्सवाद से संबंधित चार प्रविष्टियाँ इनके अतिरिक्त और भी हैं। इसी प्रकार 'मोहनदास करमचंद गांधी' शीर्षक 'हिंदी साहित्य ज्ञानकोश' की प्रविष्टि में अहिंसा, चंपारण, उपवास, सत्याग्रह, असहयोग, डांडी यात्रा आदि के रूप में प्रायः सामान्यज्ञान की बातें बतायी गयी हैं ; जबकि 'समाज-विज्ञान विश्वकोश' में गाँधी की वैचारिकता को स्पष्ट करने हेतु मोहनदास कर्मचंद गाँधी-1 (इंद्रियानुभववादी ज्ञानमीमांसा की आलोचना), मोहनदास कर्मचंद गाँधी-2 (उदारतावाद और लोकतंत्र की गहन मीमांसा) तथा मोहनदास कर्मचंद गाँधी-3 (दक्षिण अफ्रीका, सत्याग्रह और असहयोग) शीर्षक तीन प्रविष्टियों में पर्याप्त विस्तार से विवेचन दिया गया है।
इसके अतिरिक्त दोनों की पद्धति में एक बड़ा अंतर यह है कि 'समाज-विज्ञान विश्वकोश' में प्रत्येक प्रविष्टि के बाद उस विषय से संबंधित अन्य आवश्यक प्रविष्टियों की सूची नीचे दी गयी है ताकि विषय की पर्याप्त सान्दर्भिक जानकारी के लिए उनका सहज ही उपयोग किया जा सके। 'हिंदी साहित्य ज्ञानकोश' में ऐसा नहीं किया जा सका है। इसके अतिरिक्त 'समाज-विज्ञान विश्वकोश' में प्रत्येक प्रविष्टि के बाद संदर्भ ग्रंथों के नाम विवरण सहित दिये गये हैं, जबकि 'हिंदी साहित्य ज्ञानकोश' में कुछ प्रविष्टियों के बाद 'अधिक जानकारी के लिए' नाम से कुछ सूची दी गयी है और कुछ प्रविष्टियों में ऐसी भी कोई जानकारी नहीं दी गयी है।
ओलिविया मॉरिस
ओलिविया मॉरिस (जन्म 29 जनवरी 1997) एक अंग्रेजी अभिनेत्री हैं। वह भारतीय फिल्म आरआरआर (2022) और ब्रिटबॉक्स श्रृंखला होटल पोर्टोफिनो (2022) में अपनी भूमिकाओं के लिए जानी जाती हैं।
प्रारंभिक जीवन
ओलिविया मॉरिस का जन्म 29 जनवरी 1997 को हुआ था। वह ग्रेटर लंदन के किंग्स्टन-ऑन-थेम्स से हैं। मॉरिस नेशनल यूथ थिएटर में शामिल हो गए और रॉयल वेल्श कॉलेज ऑफ म्यूजिक एंड ड्रामा में प्रशिक्षण लेने के लिए चले गए।
करियर
मॉरिस फेरिस एंड सिल्वेस्टर के गीत "लंदन के ब्लूज़" के संगीत वीडियो में दिखाई दिए। 2022 में, उन्होंने 2022 की अवधि के नाटक होटल पोर्टोफिनो में एलिस मेयस-स्मिथ के रूप में अपना टेलीविजन डेब्यू किया, जिसका प्रीमियर ब्रिटबॉक्स पर हुआ, और एसएस राजामौली द्वारा निर्देशित भारतीय फिल्म आरआरआर में जेनिफर "जेनी" के रूप में फिल्म की शुरुआत की। वह एचबीओ एशिया के द हेड के दूसरे सीज़न के कलाकारों में शामिल हो गई हैं।
रहीस भारती
रहीस भारती (जन्म; 18 अक्टूबर 1982) एक भारतीय राजस्थानी लोक संगीतकार, तबला वादक तथा धोद संगीत समूह , बॉलीवुड मसाला ऑर्केस्ट्रा और जयपुर महाराज ब्रास बैंड के संस्थापक है। ये 2000 के दशक की शुरुआत से ही फ्रांस में रहे हैं तथा राजस्थानी संस्कृति के राजदूत और संरक्षक भी है।
व्यक्तिगत जीवन और शिक्षा
रहीस भारती जिनका जन्म राजस्थान की राजधानी जयपुर में 18 अक्टूबर 1982 में एक संगीत कलाकार परिवार में हुआ था। उनका परिवार पिछले 7 पीढ़ियों से संगीत के क्षेत्र में है। भारती ने अपनी शिक्षा जयपुर से पूरी की।
करियर
रहीस भारती ने 7 साल की आयु में ही संगीत के करियर में कदम रख दिया था। साल 2002 में उन्होंने धोद नामक संगीत समूह की स्थापना की और भारत के अनगिनत गांवों और कस्बों के 700 से अधिक स्थानीय राजस्थानी नर्तकियों, संगीतकारों और कलाकारों को प्रायोजित और प्रोत्साहित किया और उन्हें वैश्विक मंच पर पेश किया। उन्होंने दुनिया भर के संगीतकारों के स्कोर के साथ सहयोग किया है, जिनमें स्पैनिश फ्लेमेंको संगीतकार, अफ्रीकी, यूरोप और अमरीका के पॉप कलाकार भी शामिल हैं।
राजस्थानी कलाकारों और संगीतकारों के प्रोत्साहन के लिए भारती ने फ्रांस में लिमडा एजेंसी और एफएलआर प्रोडक्शन कंपनी की स्थापना की।
भारती ने दुनिया भर के 110 से अधिक देशों में 2500 से अधिक संगीत कार्यक्रमों में प्रदर्शन किया है।
इन्हें भी देखें
पुस्तक:(राजस्थान के दिल की धड़कन-रहीस भारती) लेखक: (फ्रांसीसी मार्टिन ले कोजो)
स्वरलिपि
स्वरलिपि भारतीय शास्त्रीय संगीत को लिखित रूप में निरूपित करने के लिए प्रयुक्त प्रणाली है।
इतिहास
संस्थागत संगीत शिक्षण प्रणाली के उद्भव के साथ वास्तव में भारतीय संगीत की परंपरा में पहली बार व्यावहारिक संगीत को लेखबद्ध करने का प्रयास प्रारंभ हुआ। फलस्वरूप, संगीत के व्यावहारिक पक्ष को मज़बूती प्रदान करने के निमित्त विभिन्न रागों की बंदिशों और राग के सम्पूर्ण स्वर- विस्तार को लिपिबद्ध करने के उपाय ढूंढे जाने लगे। आधुनिक काल में संगीत के क्रियात्मक पक्ष को लिखने के लिये उसके प्रयोगात्मक चिन्हों के निर्माण पर विचार विमर्श शुरू हुआ। इस कार्य को मूर्तरूप प्रदान करने में आधुनिक काल की दो महान संगीत हस्तियों पं विष्णु दिगम्बर पलुस्कर तथा पं विष्णु नारायण भातखण्डे का योगदान अद्वितीय रहा है। इन दोनों विद्वानों ने संगीत के क्रिया पक्ष को लेखबद्ध करने का गुरूतर कार्य प्रारंभ किया। फलस्वरूप, भारत में प्रथम बार इतने बृहद् स्तर पर राग की बंदिशों का लेखन प्रारंभ हुआ।
पं भातखण्डे जी द्वारा प्रचार पायी हुई स्वरलिपि पद्धति को ज्यादातर लोगों ने अपनाया। अधुना, अधिकांश पुस्तकों का निर्माण पं भातखण्डे स्वरलिपि पद्धति द्वारा ही किया जा रहा है। पं भातखण्डे तथा पं विष्णु दिगंबर पलुस्कर स्वरलिपि पद्धतियों के निर्माण में पाश्चात्य संगीत के 'स्टा‍फ नोटेशन’ का ही सहारा लिया गया है। अस्तु स्वरलिपि के निर्माण में बहुत सी ऐसी कमियाँ रह गयीं हैं जो पूरी तरह से भारतीय संगीत की लेखनपद्धति से जुड़ी हुई हैं।
भारतीय क्रिकेट टीम का पाकिस्तान दौरा 2005-06
भारत राष्ट्रीय क्रिकेट टीम ने 2005-06 के सीजन के दौरान क्रिकेट मैचों के लिए पाकिस्तान का दौरा किया। इस सीजन के दौरान भारत और पाकिस्तान दोनों ने पहले ही टेस्ट मैच खेला था। भारत की टीम श्रीलंका के साथ 2-0 की सीरीज जीत के साथ पाकिस्तान पहुंचे, जबकि पाकिस्तान ने उसी मार्जिन से इंग्लैंड को हराया था। ओडीआई क्रिकेट में भारत की पिछली श्रृंखला नवंबर 2005 में, दक्षिण अफ्रीका के साथ 2-2 का ड्रॉ में समाप्त हुई, जबकि पाकिस्तान ने दिसंबर 2005 में इंग्लैंड को 3-2 से हराया। इसी बीच 7 जनवरी 2006 को भारत के साथ गैर-प्रथम श्रेणी के खेल में पाकिस्तान ए खेल रहा था और 19 फरवरी तक जारी रहा।
पाकिस्तान के कप्तान इंज़माम उल हक ने कहा कि भारत टेस्ट सीरीज में पसंदीदा बन गया, जबकि पूर्व तेज गेंदबाज सरफराज नवाज़ ने कहा है कि "उन्हें भारतीय बल्लेबाजों को बाहर करना आसान है"। आधिकारिक आईसीसी टेस्ट चैम्पियनशिप भारत में दूसरे स्थान पर था और पाकिस्तान चौथे स्थान पर था, जबकि आईसीसी वनडे चैम्पियनशिप तीसरे स्थान पर पाकिस्तान और भारत 2005 के अंत में पांचवें स्थान पर था।
पाकिस्तान ने पहले दो मैचों में 36 विकेट गिरने के बाद टेस्ट सीरीज़ जीती और तीसरे टेस्ट का दावा किया, जबकि भारत ने एकदिवसीय श्रृंखला में 4-1 की बढ़त हासिल कर ली।
प्लेयर ऑफ द सीरीज़
युवराज सिंह को श्रृंखला के एक दिवसीय अंतर्राष्ट्रीय खिलाड़ी घोषित किया गया। उन्होंने 5 मैचों में 344 रन बनाये।
प्रभु नारायण राजकीय इण्टर महाविद्यालय
प्रभु नारायण राजकीय इंटर कॉलेज रामनगर और वाराणसी का सबसे पुराना महाविद्यालय है। इस संस्थान ने शैक्षिक विकास के इतिहास को गर्व से आत्मसात किया है। यह लोगों के सभी समाजों को शिक्षा प्रदान करता है और उच्च योग्य प्रयोगशाला और कक्षाओं से सुसज्जित है। इसमें भौतिकी और रसायन विज्ञान की दो मंजिला प्रयोगशालाँए भी हैं और रामनगर का सबसे बड़ा खेल का मैदान है, जहां विभिन्न प्रकार के टूर्नामेंट विभिन्न महाविद्यालय द्वारा खेले जाते हैं।
इतिहास
यह महाविद्यालय 13 जनवरी 1913 को सर जेम्स मेस्टन द्वारा मेस्टन हाई स्कूल के रूप मे स्थापित किया गया था। सर प्रभु नारायण सिंह बहादुर ने स्कूल की स्थापना में महत्वपूर्ण भूमिका निभाई थी और स्कूल के लिए आवश्यक जमीन दान की थी तथा यह विद्यालय स्वतंत्र भारत के बाद एक सरकारी महाविद्यालय बन गया और इसे काशी नरेश के नाम पर प्रभु नारायण का नाम दिया गया। विज्ञान प्रयोगशाला 1978 में छात्रों की उचित शिक्षा के लिए बनाया गया था। छात्रावास दूर से आने वाले छात्रों के लिए व्यवस्थित किया गया था लेकिन बाद में इसकी आवश्यकता नहीं होने पर इसे बंद कर दिया गया। सन् 1953 को महाविद्यालय की नव ज्योति नामक वार्षिक पुस्तिका का पहला अंक प्रकाशित हुआ जो कई वर्षों तक सफलतापूर्वक प्रकाशित हुआ। यह कॉलेज अपनी विरासत भवनों के लिए प्रसिद्ध है। इस स्कूल का लाल रंग इसे और अधिक आकर्षक बनाता है मैदान के बीच में एक कुआँ और एक पुराने पिपल का वृक्ष है। सांस्कृतिक कार्यक्रमों के लिए कृष्ण रंग मंच नामक एक मंच है। 1988 में उस समय के तत्कालीन प्रधानाध्यापक ने इस मंच का निर्माण कराया था।
परिसर
इस महाविद्यालय मे एक हॉल भी है जो कि जिले के सबसे बड़े हॉल में से एक है जहां कई प्रकार के कार्यक्रम आयोजित किए जाते हैं जैसे क्विज़ प्रतियोगिता, सांस्कृतिक कार्यक्रम, बहस प्रतियोगिता और कई अन्य प्रकार के कार्यक्रम। जिला स्तर के खेल खेलने के लिए कॉलेज मे एक विशाल खेल का मैदान भी है। 2016 में, विश्व जनसंख्या दिवस पर, उत्तर प्रदेश के मुख्यमंत्री अखिलेश यादव ने यूपी को एक हरा भरा राज्य बनाने के लिए एक अभियान शुरू किया। जिसे यूपी गोज ग्रीन कहा गया, अखिलेश का लक्ष्य 24 घंटों के भीतर 5 करोड़ पौध लगाने का था। इसलिए "यूपी गोज ग्रीन कैम्पेन" का हिस्सा होने के लिए पौधों को महाविद्यालय मे भी 2 हेक्टेयर क्षेत्र में लगाया गया। महाविद्यालय के छात्रों ने भी 2000 से ज्यादा पौधे लगाने मे अपना योगदान दिया।
कपिल आर्य
कपिल आर्य (जन्म 21 फरवरी) एक भारतीय अभिनेता हैं जो लाइफ ओके के सुपरकॉप्स बनाम सुपरविलेन्स में सब इंस्पेक्टर आदित्य और जग जननी माँ वैष्णो देवी - कहानी माता रानी की में महादेव के कीरधाड़ के लिए जान जाते हैं।
निजी जीवन
कपिल ने अभिनेता और अपनी दोस्त गुरप्रीत बेदी से शादी की है। इनकी शादी 22 दिसंबर को कर्जत में हुई।
आजीविका
कपिल ने अपने करियर की शुरुवात 2012 में सुपरकॉप्स बनाम सुपरविलेन्स में सब-इंस्पेक्टर आदित्य के कीरधाड़ से की। यह कार्यक्रम लाइफ ओके पर प्रसारित होता था और अब हॉटस्टार पर देखने के लिए उपलब्ध है। इसके बाद ज़ी टीवी के डोली अरमानों की में उन्होंने करण का कीरधाड़ निभाया।
2014 में, कपिल ने लाइफ ओके के लौट आओ तृषा में घटोत्कच का किरदार निभाया और उसके बाद 2016 में रिश्तों का सौदागर - बाजीगर में सिद्धांत का किरदार निभाया।
2017 में, कपिल ने सोनी सब के तेनाली रामा (टीवी श्रृंखला) में अछूत्या का कीरधाड़ निभाया, जो सोनी एंटरटेनमेंट टेलीविज़न (भारत) के पेशवा बाजीराव (टीवी श्रृंखला) में प्रसिद्ध तेलुगु कवि तेनाली रामकृष्ण और चंद्रसेन के जीवन पर आधारित एक भारतीय हिंदी -भाषा ऐतिहासिक कॉमेडी ड्रामा है। साथ में स्टारप्लस के मेरे अंगने में भी कपिल ने काम किया।
2019-2020 में कपिल ने थी जग जननी मां वैष्णो देवी में निभाया गया उनका किरदार महादेव - कहानी माता रानी की में महादेव का कीरधाड़ निभाया।
कैरेबियन प्रीमियर लीग 2017
कैरेबियन प्रीमियर लीग 2017 (सीपीएलटी20) कैरेबियन प्रीमियर लीग का पांचवां सीजन (वेस्ट इंडीज में घरेलू ट्वेंटी-20 क्रिकेट लीग) होगा। संयुक्त राज्य अमेरिका में खेले जाने वाले पहले चार मैचों में त्रिनिदाद और टोबैगो, सेंट किट्स और नेविस, गुयाना, बारबाडोस, जमैका, सेंट लूसिया जैसे सात देशों में मैच खेले जाएंगे।
ग्रुप चरण
हर समय स्थानीय समय
उलूग बेग वेधशाला
उलूग बेग वेधशाला समरकन्द (उजबेकिस्तान) में स्थित है। इसका निर्माण १४२० के दशक में उलूग बेग द्वारा किया गया था। इस वेधशाला को १४४९ में ध्वंश कर दिया गया था और लोग इसे भूल गये थे किन्तु १९०८ में इसे फिर खोज निकाला गया।
विश्वनाथ राव रिंगे
विश्वनाथ राव रिंगे 'तनरंग' (6 दिसम्बर 1922-) हिन्दुस्तानी शास्त्रीय संगीत गायक तथा निर्मता थे। वे ग्वालियर घराने से सम्बन्धित थे। उन्होने लगभग २०० रागों में २००० से भी अधिक बन्दिशों की रचना की जिसके लिए उनका नाम लिम्का बुक ऑफ रिकॉर्ड्स में लिखा गया है। उन्होने 'संगीतांजलि' और 'स्वरांजलि' आदि कुछ पुस्तकों की रचना की। हाल ही में उनकी पुस्तक ाचार्य तनरंग की बंदिशें' प्रकाशित हुई है।
कलंक
कलंक अभिषेक वर्मन द्वारा निर्देशित और करण जौहर, साजिद नाडियाडवाला और फॉक्स स्टार स्टूडियोज़ द्वारा निर्मित एक 2019 भारतीय हिन्दी-भाषा की पीरियड ड्रामा फिल्म है। इसमें माधुरी दीक्षित, सोनाक्षी सिन्हा, आलिया भट्ट, वरुण धवन, आदित्य रॉय कपूर और संजय दत्त हैं।  यह 1945 में स्वतंत्रता-पूर्व ब्रिटिश काल में स्थापित एक पीरियड ड्रामा है। फ़िल्म की प्रधान फ़ोटोग्राफ़ी अप्रैल 2018 में शुरू हुई और 17 अप्रैल 2019 को दुनिया भर में 5300 स्क्रीन्स पर रिलीज़ हुई और इसे 2019 की अब तक की सबसे बड़ी बॉलीवुड रिलीज़ बना दिया गया। फिल्म का वर्ल्डवाइड ग्रॉस कलेक्शन ₹145.62 crore करोड़ है।
साउंडट्रैक
फिल्म का संगीत प्रीतम द्वारा संगीतबद्ध किया गया है, जबकि बोल अमिताभ भट्टाचार्य द्वारा लिखे गए हैं।
पांगोंग त्सो
पांगोंग त्सो (या पांगोंग झील; त्सो: लद्दाख़ी में झील) हिमालय में एक झील है जिस्की उचाई लगभग 4500 मीटर है। यह 134 किमी लंबी है और भारत के लद्दाख़ से तिब्बत पहूँचती है। जनवादी गणराज्य चीन में झील की दो तिहाई है। इसकी सबसे चौड़ी नोक में सिर्फ़ 8 कीमी चौड़ी है। शीतकाल में, नमक पानी होने के बावजूद, झील संपूर्ण जमती है। लेह (भारत) से पांगोंग त्सो एक पाँच घंटे के गाड़ी का भ्रमण है, जिसका सबसे अधिक एक खुरदरा और नाटकीय पहाड़ी रस्ता में है।
राग अंजनी टोड़ी
राग अंजनी तोड़ी हिंदुस्तानी संगीत में एक राग है, जो किसी गीत के बीच में पंचम और मध्यम को जोड़ता है।
जीना है तो लड़ना होगा
यह साम्यवादी नेत्री वृंदा करात की लिखी हुई पुस्तक है।
जियूसीप्पी मेर्साली
जियूसीप्पी मेर्साली (२१ मई, १८५० - १९ मार्च १९१४) एक इतालवी ज्वालामुखी शास्त्री एवं भूकंपवेत्ता थे। इनका जन्म मिलान में २१ मार्च १८५० को हुआ था। ये बाद में रोमन कैथोलिक पादरी बनाये गए और जल्दी ही मिलान में एक सम्मेलन में प्राकृतिक विज्ञान के प्रोफेसर बने।
इन्होंने मेर्सोली तीव्रता मापक पैमाने का विकास किया था।
भूदृश्य पारिस्थितिकी
भूदृश्य पारिस्थितिकी या लैंडस्केप इकोलॉजी या परिदृश्य पारिस्थितिकी पर्यावरण और विशेष पारिस्थितिक तंत्र में पारिस्थितिक प्रक्रियाओं के बीच संबंधों का अध्ययन और सुधार करने का विज्ञान है। यह विभिन्न प्रकार के लैंडस्केप स्केल, विकास स्थानिक पैटर्न और अनुसंधान और नीति के संगठनात्मक स्तरों के भीतर किया जाता है। संक्षेप में, भूदृश्य पारिस्थितिकी को "भूदृश्य विविधता" के विज्ञान के रूप में जैव विविधता और भू-विविधता के सहक्रियात्मक (Synergetic) परिणाम के रूप में वर्णित किया जा सकता है।
सिस्टम्स साइंस में एक उच्च अंतःविषय क्षेत्र के रूप में, भूदृश्य पारिस्थितिकी प्राकृतिक विज्ञानों और सामाजिक विज्ञानों में मानवतावादी और समग्र दृष्टिकोण के साथ जैव-भौतिक और विश्लेषणात्मक दृष्टिकोण को एकीकृत करती है। भू-दृश्य स्थानिक रूप से विषम भौगोलिक क्षेत्र होते हैं, जिनकी विशेषता विभिन्न अंतःक्रियात्मक पैच या पारिस्थितिक तंत्र होते हैं, जो अपेक्षाकृत प्राकृतिक स्थलीय और जलीय प्रणालियों जैसे कि जंगलों, घास के मैदानों और झीलों से लेकर कृषि और शहरी सेटिंग्स सहित मानव-वर्चस्व वाले वातावरण तक होते हैं।
लैंडस्केप इकोलॉजी की सबसे प्रमुख विशेषता पैटर्न, प्रक्रिया और पैमाने के बीच संबंधों पर इसका जोर है, और इसका व्यापक पैमाने पर पारिस्थितिक और पर्यावरणीय मुद्दों पर ध्यान केंद्रित है। ये जैवभौतिक और सामाजिक आर्थिक विज्ञान के बीच युग्मन की आवश्यकता की पूर्ति करती है। लैंडस्केप इकोलॉजी में प्रमुख शोध विषयों में लैंडस्केप मोज़ाइक में पारिस्थितिक प्रवाह, भूमि उपयोग और भूमि कवर परिवर्तन, स्केलिंग, पारिस्थितिक प्रक्रियाओं के साथ लैंडस्केप पैटर्न विश्लेषण से संबंधित और लैंडस्केप संरक्षण और स्थिरता शामिल हैं। लैंडस्केप इकोलॉजी नए मानव रोगजनकों के विकास और प्रसार में भूदृश्य विविधता पर मानव प्रभावों की भूमिका का भी अध्ययन करती है जो महामारी को ट्रिगर कर सकते हैं।
शब्दावली
जर्मन शब्द Landschaftsökologie - इस प्रकार लैंडस्केप इकोलॉजी - जर्मन भूगोलवेत्ता कार्ल ट्रोल द्वारा 1939 में गढ़ा गया था उन्होंने अपने शुरुआती काम के हिस्से के रूप में इस शब्दावली और लैंडस्केप इकोलॉजी की कई शुरुआती अवधारणाओं को विकसित किया, जिसमें पर्यावरण और वनस्पति के बीच अन्तः क्रिया के अध्ययन के लिए एरियल फोटोग्राफ व्याख्या लागू करना शामिल था।
व्याख्या
विषमता (Heterogeneity) इस बात का माप है कि एक भूदृश्य के हिस्से एक दूसरे से कैसे भिन्न होते हैं। लैंडस्केप इकोलॉजी यह देखती है कि कैसे यह स्थानिक संरचना लैंडस्केप स्तर पर जीवों की बहुतायत को प्रभावित करती है, साथ ही पूरे भूदृश्य के व्यवहार और कार्य-प्रणाली को भी प्रभावित करती है। इसमें पैटर्न के प्रभाव का अध्ययन, या एक परिदृश्य के आंतरिक क्रम, प्रक्रिया, या जीवों के कार्यों के निरंतर संचालन शामिल हैं। लैंडस्केप पारिस्थितिकी में भू-आकृति विज्ञान भी शामिल है जैसा कि परिदृश्य के डिजाइन और वास्तुकला पर लागू होता है। भू-आकृति विज्ञान इस बात का अध्ययन है कि किस प्रकार भूगर्भीय संरचनाएँ भू-दृश्य की संरचना के लिए उत्तरदायी हैं।
सिद्धांत का विकास
एक केंद्रीय भूदृश्य पारिस्थितिकी सिद्धांत मैकआर्थर और विल्सन के द थ्योरी ऑफ़ आइलैंड बायोग्राफी से उत्पन्न हुआ। इस कार्य ने द्वीपों पर जैव विविधता को एक मुख्य भूमि स्टॉक और स्टोकेस्टिक विलुप्त होने से औपनिवेशीकरण की प्रतिस्पर्धात्मक ताकतों के परिणाम के रूप में माना। लेविंस के मेटापोपुलेशन मॉडल (जिसे कृषि परिदृश्य में वन द्वीपों पर लागू किया जा सकता है) द्वारा भौतिक द्वीपों से लेकर निवास के अमूर्त पैच तक द्वीप बायोजिओग्राफी की अवधारणाओं को सामान्यीकृत किया गया था। इस सामान्यीकरण ने संरक्षण जीवविज्ञानियों को यह आकलन करने के लिए एक नया उपकरण प्रदान करके परिदृश्य पारिस्थितिकी के विकास को प्रेरित किया कि आवास विखंडन जनसंख्या व्यवहार्यता को कैसे प्रभावित करता है। लैंडस्केप इकोलॉजी की हालिया वृद्धि भौगोलिक सूचना प्रणाली (जीआईएस) के विकास और बड़े पैमाने पर आवास डेटा (जैसे दूर से संवेदित डेटासेट) की उपलब्धता के कारण है।
एक अनुशासन के रूप में विकास
लैंडस्केप इकोलॉजी यूरोप में मानव-वर्चस्व वाले भूदृश्य पर ऐतिहासिक योजना से विकसित हुई। सामान्य पारिस्थितिकी सिद्धांत की अवधारणाओं को उत्तरी अमेरिका में एकीकृत किया गया था।  जबकि सामान्य पारिस्थितिकी सिद्धांत और इसके उप-विषय एक पदानुक्रमित संरचना (आमतौर पर पारिस्थितिक तंत्र, आबादी, प्रजातियों और समुदायों के रूप में) में संगठित अधिक समरूप (homogenous), असतत (discrete) सामुदायिक इकाइयों के अध्ययन पर केंद्रित थे जो स्थान और समय में विषमता (heterogeneity) पर निर्मित भूदृश्य पारिस्थितिकी को आधार मानते थे। इसमें अक्सर सिद्धांत और अवधारणाओं के अनुप्रयोग में मानव-जनित भूदृश्य परिवर्तन शामिल थे।
1980 तक, लैंडस्केप इकोलॉजी एक असतत, स्थापित अनुशासन था। इसे 1982 में इंटरनेशनल एसोसिएशन फॉर लैंडस्केप इकोलॉजी (IALE) के संगठन द्वारा चिह्नित किया गया था। लैंडमार्क पुस्तक प्रकाशनों ने अनुशासन के दायरे और लक्ष्यों को परिभाषित किया, जिसमें नवेह और लिबरमैन और फॉर्मन और गोड्रॉन शामिल हैं। फॉर्मन ने लिखा है कि यद्यपि "मानव स्तर पर स्थानिक विन्यास की पारिस्थितिकी" का अध्ययन बमुश्किल एक दशक पुराना था, सिद्धांत के विकास और वैचारिक ढांचे के अनुप्रयोग की प्रबल संभावना थी।
आज, भूदृश्य पारिस्थितिकी के सिद्धांत और अनुप्रयोग बदलते परिदृश्य और पर्यावरण में नवीन अनुप्रयोगों की आवश्यकता के माध्यम से विकसित हो रहे हैं। लैंडस्केप इकोलॉजी रिमोट सेंसिंग, जीआईएस और मॉडल जैसी उन्नत तकनीकों पर निर्भर करती है। पैटर्न और प्रक्रियाओं की बातचीत की जांच करने के लिए शक्तिशाली मात्रात्मक तरीकों का विकास हुआ है। एक उदाहरण जीआईएस मानचित्रों, वनस्पति प्रकारों और एक क्षेत्र के वर्षा डेटा से प्राप्त भू-आकृति के आधार पर मिट्टी में मौजूद कार्बन की मात्रा का निर्धारण होगा। सुदूर संवेदन कार्य का उपयोग प्रीडिक्टिव वनस्पति मानचित्रण के क्षेत्र में भूदृश्य पारिस्थितिकी का विस्तार करने के लिए किया गया है, उदाहरण के लिए जेनेट फ्रैंकलिन द्वारा।
भूदृश्य पारिस्थितिकी की परिभाषाएँ / अवधारणाएँ
आजकल, भूदृश्य पारिस्थितिकी की कम से कम छह अलग-अलग अवधारणाओं की पहचान की जा सकती है: एक समूह, पारिस्थितिकी की अधिक अनुशासनात्मक अवधारणा ( जीव विज्ञान का उप-अनुशासन; अवधारणा 2, 3, और 4 में) की ओर प्रवृत्त होता है और दूसरा समूह - मानव समाज और उनके पर्यावरण के बीच संबंधों के अंतःविषय अध्ययन जिसकी विशेषता है - भूगोल के एकीकृत दृष्टिकोण की ओर झुका हुआ है (अवधारणा 1, 5, और 6 में):
पारिस्थितिक सिद्धांत से संबंध
भूदृश्य पारिस्थितिकी सिद्धांत के कुछ अनुसंधान कार्यक्रम, जो कि यूरोपीय परंपरा पर आधारित हैं, अध्ययन के बड़े, विषम क्षेत्रों के कारण "वैज्ञानिक विषयों के शास्त्रीय और पसंदीदा डोमेन" से थोड़ा बाहर हो सकते हैं। हालांकि, सामान्य पारिस्थितिकी सिद्धांत कई पहलुओं में भूदृश्य पारिस्थितिकी सिद्धांत का केंद्र है। लैंडस्केप इकोलॉजी में चार मुख्य सिद्धांत शामिल हैं: स्थानिक विषमता का विकास और गतिशीलता, विषम भूदृश्य में परस्पर क्रिया और आदान-प्रदान, जैविक और अजैविक प्रक्रियाओं पर स्थानिक विषमता का प्रभाव और स्थानिक विषमता का प्रबंधन। स्थानिक पैटर्न का विचार इसे पारंपरिक पारिस्थितिक अध्ययनों, जो अक्सर मानते हैं कि सिस्टम स्थानिक रूप से समरूप हैं, से अलग बनाता है।
महत्वपूर्ण शब्दावली
लैंडस्केप इकोलॉजी ने न केवल नई शब्दावली बनाईं, बल्कि मौजूदा पारिस्थितिक शब्दावली को नए तरीकों से शामिल किया। लैंडस्केप इकोलॉजी में उपयोग किए जाने वाले कई शब्द आपस में जुड़े हुए हैं और अनुशासन के रूप में परस्पर जुड़े हुए हैं।
स्केल और विषमता (Heterogeneity )(रचना, संरचना और प्रकार्य (Function) को शामिल करना)
लैंडस्केप इकोलॉजी में एक मुख्य अवधारणा स्केल है। स्केल वास्तविक दुनिया का प्रतिनिधित्व करता है जैसा कि मानचित्र है, मानचित्र पर संबंधित दूरी और पृथ्वी पर संबंधित दूरी। स्केल किसी वस्तु या प्रक्रिया का स्थानिक या लौकिक माप भी है, या स्थानिक रेसोल्यूशन की मात्रा। पैमाने के घटकों में रचना, संरचना और प्रकार्य शामिल हैं, जो सभी महत्वपूर्ण पारिस्थितिक अवधारणाएँ हैं। भूदृश्य पारिस्थितिकी के लिए लागू, रचना (Composition) एक परिदृश्य और उनके सापेक्ष बहुतायत में प्रतिनिधित्व किए गए पैच प्रकारों (नीचे देखें) की संख्या को संदर्भित करती है। उदाहरण के लिए, जंगल या आर्द्रभूमि की मात्रा, जंगल के किनारे की लंबाई, या सड़कों का घनत्व भू-दृश्य संरचना के पहलू हो सकते हैं। संरचना (Structure) ढांचा, विन्यास, और भूदृश्य में विभिन्न पैच के अनुपात द्वारा निर्धारित की जाती है, जबकि प्रकार्य (Function) यह दर्शाता है कि परिदृश्य में प्रत्येक तत्व अपने जीवन चक्र की घटनाओं के आधार पर कैसे संपर्क करता है। पैटर्न भूमि के एक विषम क्षेत्र की सामग्री और आंतरिक क्रम के लिए शब्द है।
संरचना और पैटर्न के साथ एक भूदृश्य का अर्थ है कि इसमें स्थानिक विषमता (Heterogeneity) है, या पूरे भूदृश्य में वस्तुओं का असमान वितरण है। विषमता, भूदृश्य पारिस्थितिकी का एक प्रमुख तत्व है जो इस अनुशासन को पारिस्थितिकी की अन्य शाखाओं से अलग करता है। लैंडस्केप विषमता एजेंट-आधारित विधियों के साथ मात्रा निर्धारित करने में सक्षम है।
पैच और मोज़ेक (Mosaic)
पैच, भूदृश्य पारिस्थितिकी के लिए मौलिक शब्द, एक अपेक्षाकृत सजातीय क्षेत्र के रूप में परिभाषित किया गया है जो इसके परिवेश से अलग है। पैच भूदृश्य की मूल इकाई हैं जो बदलते हैं और उतार-चढ़ाव करते हैं, एक प्रक्रिया जिसे पैच डायनामिक्स कहा जाता है। पैच का एक निश्चित आकार और स्थानिक विन्यास होता है, और आंतरिक चर जैसे कि पेड़ों की संख्या, पेड़ों की प्रजातियों की संख्या, पेड़ों की ऊंचाई, या अन्य समान मापों द्वारा संरचनात्मक रूप से वर्णित किया जा सकता है।
मैट्रिक्स कनेक्टिविटी के उच्च स्तर के साथ एक भूदृश्य की "बैकग्राउंड पारिस्थितिक प्रणाली" है। कनेक्टिविटी इस बात का माप है कि कोई गलियारा, नेटवर्क या मैट्रिक्स कितना जुड़ा या स्थानिक रूप से निरंतर है। उदाहरण के लिए, वन आवरण (खुले पैच) में कम अंतराल वाले वन्य भूदृश्य (मैट्रिक्स) में उच्च कनेक्टिविटी होगी। गलियारों के महत्वपूर्ण कार्य हैं जैसे कि एक विशेष प्रकार के भूदृश्य में वे नजदीकी भूदृश्यों से पृथकता प्रदान करते हैं। एक नेटवर्क गलियारों की एक परस्पर प्रणाली है, जबकि मोज़ेक पैच, गलियारों और मैट्रिक्स के पैटर्न का वर्णन करता है जो पूरी तरह से एक भूदृश्य बनाते हैं।
सीमा और किनारा
लैंडस्केप पैच के बीच एक सीमा होती है जो परिभाषित या अस्पष्ट हो सकती है। करीबी पारिस्थितिक तंत्र के किनारों से बना क्षेत्र सीमा है। किनारे का मतलब पारिस्थितिकी तंत्र के उस हिस्से से है जो इसकी परिधि (बाहरी किनारे) के पास है, जहां नजदीकी पैच के प्रभाव से पैच के इंटीरियर और इसके किनारे के बीच एक पर्यावरणीय अंतर पैदा हो सकता है। इस किनारे के प्रभाव में एक विशिष्ट प्रजाति संरचना या बहुतायत शामिल है। उदाहरण के लिए, जब कोई भू-दृश्य स्पष्ट रूप से विभिन्न प्रकार का मोज़ेक होता है, जैसे घास के मैदान से सटे जंगल, तो किनारा वह स्थान होता है जहाँ दोनों प्रकार एक-दूसरे से सटे होते हैं। एक निरंतर भूदृश्य में, जैसे एक जंगल जो खुले वुडलैंड के लिए रास्ता दे रहा है, तो उसका सटीक किनारा अस्पष्ट होगा और कभी-कभी यह किनारा एक स्थानीय ढाल द्वारा निर्धारित किया जाता है, जैसे कि वह बिंदु जहां पेड़ का आवरण पैंतीस प्रतिशत से कम हो जाता है।
ईकोटोन, ईकोक्लाइन और ईकोटोप
इकोटोन एक प्रकार की सीमा या दो समुदायों के बीच संक्रमणकालीन क्षेत्र है। इकोटोन स्वाभाविक रूप से उत्पन्न हो सकते हैं, जैसे कि एक झील के किनारे, या मानव निर्मित हो सकते हैं, जैसे कि एक जंगल से साफ कृषि क्षेत्र । इकोटोनल समुदाय प्रत्येक सीमावर्ती समुदाय की विशेषताओं को बरकरार रखता है और अक्सर इसमें ऐसी प्रजातियां शामिल होती हैं जो करीबी समुदायों में नहीं पाई जाती हैं। इकोटोन के उत्कृष्ट उदाहरणों में, जंगल से दलदली भूमि संक्रमण, जंगल से घास के मैदान में संक्रमण, या भूमि-जल इंटरफेस जैसे जंगलों में रिपेरियन ज़ोन शामिल हैं। ईकोटोन की विशेषताओं में शामिल हैं वनस्पति तीक्ष्णता, फिजियोग्नोमिक परिवर्तन, एक स्थानिक समुदाय मोज़े, कई अनोखी प्रजातियां, ईकोटोनल प्रजातियां, स्थानिक द्रव्यमान प्रभाव, और ईकोटोन के दोनों ओर की तुलना में उच्च या निम्न प्रजातियों की समृद्धि ।
एक ईकोक्लाइन एक अन्य प्रकार की भूदृश्य सीमा है, लेकिन यह एक पारिस्थितिकी तंत्र या समुदाय की पर्यावरणीय स्थितियों में एक क्रमिक और निरंतर परिवर्तन है। ईकोक्लाइन एक भूदृश्य के भीतर जीवों के वितरण और विविधता की व्याख्या करने में मदद करते हैं क्योंकि कुछ जीव कुछ परिस्थितियों में बेहतर जीवित रहते हैं, जो ईकोक्लाइन के साथ बदलते हैं। उनमें विषम समुदाय होते हैं जिन्हें ईकोटोन की तुलना में पर्यावरण की दृष्टि से अधिक स्थिर माना जाता है।
एक ईकोटोप एक स्थानिक शब्द है जो भूदृश्य के मानचित्रण और वर्गीकरण में सबसे छोटी, पारिस्थितिक रूप से विशिष्ट इकाई का प्रतिनिधित्व करता है। अपेक्षाकृत सजातीय (Homogeneous), वे स्थानिक रूप से स्पष्ट भूदृश्य इकाइयाँ हैं जिनका उपयोग भूदृश्य को पारिस्थितिक रूप से विशिष्ट विशेषताओं में स्तरीकृत करने के लिए किया जाता है। वे परिदृश्य संरचना, प्रकार्य, और समय के साथ परिवर्तन के माप और मानचित्रण के लिए उपयोगी हैं, और गड़बड़ी और विखंडन के प्रभावों की जांच करने के लिए उपयोगी हैं।
छेड़छाड़ और विखंडन
छेड़छाड़ एक ऐसी घटना है जो किसी प्रणाली की संरचना या कार्य में भिन्नता के पैटर्न को महत्वपूर्ण रूप से बदल देती है। विखंडन एक निवास स्थान, पारिस्थितिकी तंत्र, या भूमि-उपयोग के प्रकार को छोटे पार्सल में तोड़ना है। छेड़छाड़ को आमतौर पर एक प्राकृतिक प्रक्रिया माना जाता है। विखंडन भूमि परिवर्तन का कारण बनता है जो विकास के रूप में भूदृश्य में एक महत्वपूर्ण प्रक्रिया होती है।
बार-बार, रैंडम सफाई (चाहे प्राकृतिक अशांति या मानवीय गतिविधि से) का एक महत्वपूर्ण परिणाम यह है कि नजदीकी आवरण अलग-अलग पैच में टूट सकता है। ऐसा तब होता है जब साफ़ किया गया क्षेत्र एक महत्वपूर्ण स्तर से ऊपर चला जाता है, जिसका अर्थ है कि भूदृश्य दो चरणों को प्रदर्शित करता है: जुड़ा हुआ और डिस्कनेक्ट किया गया।
सिद्धांत
लैंडस्केप इकोलॉजी सिद्धांत लैंडस्केप संरचनाओं और कार्यों पर मानव प्रभावों की भूमिका पर जोर देता है। यह बिगड़े हुए भूदृश्य को बहाल करने के तरीके भी प्रस्तावित करता है। भूदृश्य पारिस्थितिकी में स्पष्ट रूप से मनुष्य शामिल हैं जो कि भूदृश्य पर कार्यात्मक परिवर्तन का कारण बनते हैं। लैंडस्केप इकोलॉजी सिद्धांत में लैंडस्केप स्थिरता सिद्धांत शामिल है, जो छेड़छाड़ के प्रतिरोध को विकसित करने, छेड़छाड़ से उबरने और पूर्ण सिस्टम स्थिरता को बढ़ावा देने में लैंडस्केप संरचनात्मक विषमता (Heterogeneity) के महत्व पर जोर देता है। यह सिद्धांत सामान्य पारिस्थितिक सिद्धांतों में एक प्रमुख योगदान है जो भूदृश्य के विभिन्न घटकों के बीच संबंधों के महत्व को उजागर करता है।
भूदृश्य घटकों की अखंडता मानव गतिविधि द्वारा विकास और भूमि परिवर्तन सहित बाहरी खतरों के प्रतिरोध को बनाए रखने में मदद करती है। भूमि उपयोग परिवर्तन के विश्लेषण में एक मजबूत भौगोलिक दृष्टिकोण शामिल किया गया है जिसके कारण भूदृश्य के बहु-कार्यात्मक गुणों के विचार को स्वीकार किया गया है। पारिस्थितिकीविदों और इसके अंतःविषय दृष्टिकोण (बास्टियन 2001) के बीच पेशेवर राय में अंतर के कारण भूदृश्य पारिस्थितिकी के अधिक एकीकृत सिद्धांत के लिए अभी भी मांग की जा रही है।
एक महत्वपूर्ण संबंधित सिद्धांत पदानुक्रम सिद्धांत है, जो यह बताता है कि दो या दो से अधिक पैमानों पर जुड़े होने पर असतत कार्यात्मक तत्वों (Discrete Functional Elements) की प्रणाली कैसे संचालित होती है। उदाहरण के लिए, एक वनाच्छादित भूदृश्य पदानुक्रम से जल निकासी घाटियों से बना हो सकता है, जो बदले में स्थानीय पारिस्थितिक तंत्र से बना होता है, जो बदले में अलग-अलग पेड़ों और अंतरालों से बना होता है। लैंडस्केप इकोलॉजी में हाल के सैद्धांतिक विकास ने पैटर्न और प्रक्रिया के बीच संबंधों पर जोर दिया है, साथ ही प्रभाव को भी महत्वपूर्ण माना है जिसमें स्थानिक पैमाने में परिवर्तन से पैमाने पर जानकारी को एक्सट्रपलेट (Extrapolate) करने की क्षमता होती है। कई अध्ययनों से पता चलता है कि भूदृश्य में महत्वपूर्ण सीमाएँ होती हैं, जिस पर पारिस्थितिक प्रक्रियाएँ नाटकीय परिवर्तन दिखाती हैं, जैसे कि तापमान विशेषताओं में छोटे बदलावों के कारण एक आक्रामक प्रजाति द्वारा भूदृश्य का पूर्ण परिवर्तन, जो आक्रामक प्रजाति के निवास स्थान की आवश्यकताओं का पक्ष लेती है।
अनुसंधान दिशाएँ
लैंडस्केप इकोलॉजी में विकास स्थानिक पैटर्न और पारिस्थितिक प्रक्रियाओं के बीच महत्वपूर्ण संबंधों को दर्शाता है। ये विकास मात्रात्मक तरीकों को शामिल करते हैं जो व्यापक स्थानिक और लौकिक पैमानों पर स्थानिक पैटर्न और पारिस्थितिक प्रक्रियाओं को जोड़ते हैं। समय, स्थान और पर्यावरण परिवर्तन का यह संबंध प्रबंधकों को पर्यावरणीय समस्याओं को हल करने के लिए योजनाओं को लागू करने में सहायता कर सकता है। स्थानिक गतिशीलता पर हाल के वर्षों में बढ़ते ध्यान ने नए मात्रात्मक तरीकों की आवश्यकता पर प्रकाश डाला है जो पैटर्न का विश्लेषण कर सकते हैं, स्थानिक रूप से स्पष्ट प्रक्रियाओं के महत्व को निर्धारित कर सकते हैं और विश्वसनीय मॉडल विकसित कर सकते हैं। लैंडस्केप स्तर के वनस्पति पैटर्न की जांच के लिए बहुभिन्नरूपी विश्लेषण (Multivariate Analysis) तकनीकों का अक्सर उपयोग किया जाता है। वनस्पतियों को वर्गीकृत करने के लिए अध्ययन सांख्यिकीय तकनीकों का उपयोग करते हैं, जैसे क्लस्टर विश्लेषण, कैनोनिकल पत्राचार विश्लेषण (सीसीए), या डिट्रेंडेड पत्राचार विश्लेषण (डीसीए)। ग्रैडीअन्ट विश्लेषण एक भूदृश्य में वनस्पति संरचना को निर्धारित करने या संरक्षण या शमन उद्देश्यों (चॉइसिन और बोर्नर 2002) के लिए महत्वपूर्ण आर्द्रभूमि निवास स्थान को चित्रित करने में मदद करने का एक और तरीका है।
भूदृश्य पारिस्थितिकी में वर्तमान अनुसंधान की संरचना में जलवायु परिवर्तन एक अन्य प्रमुख घटक है। भूदृश्य अध्ययन में एक बुनियादी इकाई के रूप में इकोटोन का जलवायु परिवर्तन परिदृश्य के तहत प्रबंधन के लिए महत्व हो सकता है, क्योंकि परिवर्तन के प्रभावों को सबसे पहले ईकोटोन में देखा जा सकता है क्योंकि फ्रिंज (Fringe) आवास की अस्थिर प्रकृति होती है। उत्तरी क्षेत्रों में अनुसंधान ने भूदृश्य पारिस्थितिक प्रक्रियाओं की जांच की है, जैसे कि नॉर्वे में लंबी अवधि के मापन के माध्यम से बर्फ का संचय, पिघलना, जमना-पिघलना क्रिया, अंतःस्रवण (Percolation), मिट्टी की नमी भिन्नता और तापमान । यह अध्ययन उनके पर्यावरण में जानवरों के वितरण पैटर्न के बीच संबंधों को निर्धारित करने के लिए केंद्रीय उच्च पहाड़ों के पारिस्थितिक तंत्र के बीच स्पेस और समय में ग्रेडिएंट का विश्लेषण करता है। यह देखते हुए कि जानवर कहाँ रहते हैं, और वनस्पति समय के साथ कैसे बदलती है, पूरे परिदृश्य में लंबे समय तक बर्फ और बर्फ में परिवर्तन की अंतर्दृष्टि प्रदान कर सकता है।